CVK Izvestijų salos
75°58′ š. pl. 82°21′ r. ilg.﻿ / ﻿75.967°š. pl. 82.350°r. ilg.﻿ / 75.967; 82.350 CVK Izvestijų salos (rus. Острова Известий ЦИК) – salynas Karos jūros pietuose, priklauso Rusijai (Krasnojarsko kraštas, Taimyro dolganų–nencų rajonas). Sudaro 6 neaukštos salos, kurių bendras sausumos plotas – apie 90 km². Didžiausios salos – Gulsčioji (Пологий, aukštis iki 26 m) ir Treinoji (Тройной, iki 42 m). Salas sudaro prekambro kristaliniai skalūnai, smiltainiai ir trapai. Būdinga arktinė tundra, gausu nedidelių upelių ir ežerėlių. Salos atrastos per 1932–1933 m. ekspediciją ledlaužiais „Vladimiras Rusanovas“ ir „Aleksandras Sibiriakovas“. Pavadintas laikraščio „Izvestija“ („naujienos“), leisto Centrinio vykdomojo komiteto (CVK), vardu.